proxectonos/corpus_dominio_legal_administrativo_tmp huggingface dataset:
15/12/2020 | Administración LocalMunicipal
Ribeira
Padrón e lista cobratoria da taxa pola prestación do servizo do Conservatorio Municipal de Música, do mes de novembro 2020

Por Decreto de Alcaldía, de data 10 de decembro, aprobáronse as liquidacións correspondentes a: – Padrón e lista cobratoria da taxa pola prestación do servizo do Conservatorio Municipal de Música, do mes de novembro 2020. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora das Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 10 de decembro de 2020 ó 10 de febreiro de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza correspondente. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, 10 de decembro do 2020 O Alcalde, Manuel Ruiz Rivas
15/12/2020 | Administración LocalMunicipal
Mugardos
Nomeamento de funcionario de carreira

ANUNCIO O Sr. concelleiro de Facenda, Persoal e Participación Cidadá (delegación efectuada pola Resolución da Alcaldía núm.114/2020, do 06.02.2020) do Concello de Mugardos ditou, con data 2 de decembro de 2020, a resolución da Alcaldía núm.1058/2020 sobre o momeamento de funcionario de carreira na categoría policía local, escala básica do Corpo da Policía Local, subgrupo C1, a Svenja Quintales Ciutacu, con DNI ***1225**. Mugardos, 9 de decembro de 2020. O concelleiro delegado de Facenda, Persoal e Participación Cidadá (delegación efectuada pola resolución da Alcaldía núm.114/2020, do 06.02.2020) Asdo.: JOSÉ MIGUEL MAHÍA PRADOS
15/12/2020 | Administración LocalMunicipal
A Coruña
Persoal
Anuncio de nomeamento de policía local, funcionario de carreira

Servizo de Recurso Humanos ANUNCIO Por Resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 4 de decembro de 2020, resolveuse entre outros o seguinte: 1.–Aceptar a renuncia presentada por Antonio Colmenero LLoves, ao nomeamento como Policía Local do Concello da Coruña.2.–Nomear policía local, funcionario de carreira, (Escala de Administración Especial, Subescala de Servizos Especiais, Clase: Escala básica, categoría: Policía Local, Subgrupo C1) do Concello da Coruña a EDVARD JAVIER GONZALO LEGARRETAETXEBARRIA ESANU (DNI 46911441C). 3.–Adscribir definitivamente a EDVARD JAVIER GONZALO LEGARRETAETXEBARRIA ESANU (DNI 46911441C) ao posto da Relación de Postos de Traballo do Concello da Coruña que se describe na seguinte táboa: A Coruña, 4 de decembro de 2020. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
15/12/2020 | Administración LocalMunicipal
Porto do Son
Aprobación listaxe provisional de aspirantes admitidos e excluídos convocatoria administrativo/a promoción interna

Visto o decreto de alcaldía de 08/01/2020, polo que se convocan as probas selectivas para o nomeamento en propiedade, Funcionario/a de carreira, pertencente ao grupo “C”, subgrupo “C1”, encadrado na Escala de Administración Xeral, Subescala Administrativa, baixo a denominación “Administrativo/a” mediante promoción interna, e se aprobaron as bases que rexen o procedemento. Visto o anuncio publicado BOP (Nº 8 de 14/01/2020), DOG (nº 26 de 07/02/2020), BOE (nº 174 de 23/06/2020). Visto o disposto na base 5 que rexe o proceso selectivo: 1.- Rematado o prazo de presentación de instancias a Alcaldía ditará resolución aprobando a listaxe provisional de admitidos/as e excluídos. Para o caso de non advertirse erros nin deficiencias nas instancias achegadas polos aspirantes esta listaxe terá a consideración de definitiva e será publicada a correspondente resolución.2.- Os/As aspirantes excluídos/as provisionalmente, e os/as que non figuren na relación de admitidos/as e excluídos/as, disporán dun prazo de dez (10) días hábiles, a contar dende o día seguinte da publicación, para emendar os erros que motivaron a súa exclusión e, de non facelo, serán excluídos/as definitivamente do proceso selectivo. En ningún caso serán obxecto de emenda ou mellora a documentación achegada para a fase de concurso… 4.- As resolucións aprobando as listaxes provisional e definitiva de admitidos e excluídos publicaranse no BOP, na web municipal “www.portodoson. gal” (no portal de emprego) e no taboleiro de edictos do concello (Sede electrónica). Vistas as instancias presentadas para o proceso selectivo. Visto o disposto no artigo 21.1 g/ da Lei 7/1985 de 2 de abril e o réxime de delegación de competencias do concello de Porto do Son (BOP nº 133 de 16/07/2019), RESOLVO Primeiro.- Aprobar a listaxe provisional de aspirantes admitidos e excluídos das probas selectivas para o nomeamento en propiedade, Funcionario/a de carreira, pertencente ao grupo “C”, subgrupo “C1”, encadrado na Escala de Administración Xeral, Subescala Administrativa, baixo a denominación “Administrativo/a” mediante promoción interna: - EXCLUÍDOS: ningún Segundo.- Os/As aspirantes excluídos dispoñen dun prazo de 10 días hábiles, contado desde o seguinte ao da publicación da resolución no BOP, na web municipal “www.portodoson. gal” (no portal de emprego) e no taboleiro de edictos do concello (Sede electrónica), para emendar, de ser o caso, os defectos que motivaron a exclusión e presentar nova documentación. Terceiro.- Publicar, ao abeiro do disposto nas bases, o correspondente anuncio no BOP, na web municipal “www.portodoson. gal” (no portal de emprego) e no taboleiro de edictos do concello (Sede electrónica). Porto do Son, 10 de decembro de 2020. O Alcalde Asdo. José Luis Oujo Pouso
15/12/2020 | Administración LocalMunicipal
Sobrado
Exposición pública da aprobación do padrón fiscal S. A. F. novembro 2020

Por resolución de Alcaldía nº: 418/2020 de data 9 de decembro de 2020, acordou aprobar os padróns fiscais do mes de novembro de 2020 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de novembro de 2020, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de novembro de 2020, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 2.191,80 e 4.914,31 €. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 10 de decembro de 2020 O alcalde Luís Lisardo Santos Ares
15/12/2020 | Administración LocalMunicipal
Porto do Son
Aprobación inicial dos orzamentos xerais

ANUNCIO Aprobación inicial ddos orzamentos xerais do Concello de Porto do Son para o exercicio 2021 O Pleno da Corporación, na sesión extraordinaria do 11 de decembro de 2020, aprobou inicialmente os orzamentos xerais do Concello de Porto do Son para o exercicio 2021, así como as bases de execución, o cadro e anexo de persoal, o plan anual de investimentos e restantes documentos anexos. En cumprimento do artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Intervención do Concello, polo prazo de 15 días hábiles, a contar desde o día seguinte ao da inserción do presente edicto no BOP, a fin de que durante o mesmo poidan formularse as reclamacións que se consideren pertinentes. No caso de que transcorra o prazo indicado sen que se presenten reclamacións, os Orzamentos Xerais quedarán definitivamente aprobados, dispoñéndose a súa publicación resumida por capítulos nos termos previstos polo art.169.3 do RD Lexislativo 2/2004. Así mesmo, o Pleno da Corporación aprobou a masa salarial do persoal laboral ao servizo do Concello de Porto do Son, que ascende a un importe de 893.946,81 euros. O que se fai público en cumprimento do disposto no art.103 bis da Lei 7/1985, do 2 de abril, reguladora das bases do réxime local. Porto do Son, 14 de decembro de 2020. O alcalde Asdo.: José Luis Oujo Pouso
02/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72317. Muro. Concello de Arteixo

Kamilla Garcia de Longoria Burdalo, solicita de Augas de Galicia por atoparse nas marxes do río s/d, a autorización de obras, no polígono 50, parcela 449, no lugar de A Rocheira, parroquia de Loureda (Santa María), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72317. As obras solicitadas consisten na execución dun muro de contención cunhas dimensións de 13,35 m de longo e una altura variable dende os 2,56m a os 4,00m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de novembro de 2020 O xefe do servizo territorial Néstor Rodríguez Arias (sinatura dixital ao marxe)
02/12/2020 | Administración LocalMunicipal
Muros
Anuncio de exposición ao público da conta xeral do exercicio 2019

ANUNCIO EXPOSICIÓN AO PÚBLICO DA CONTA XERAL DO EXERCICIO 2019 Formulada a conta xeral do Concello de Muros correspondente ao exercicio 2019, integrada polas contas e estados a que fai referencia o art.209.2 do RDL 2/2004, do 5 de marzo, TRLFL, e informada pola Comisión Especial de Contas en sesión celebrada o 26 de novembro de 2020, exponse ao público cos documentos que a xustifican, na Secretaría deste Concello, polo prazo de 15 días, durante os cales, e 8 máis, os interesados/as podan presentar reclamacións, reparos ou observacións, de conformidade co disposto no art.212.3 do RDL 2/2004, do 5 de marzo, TRLFL. Muros, 30 de novembro de 2020. A alcaldesa María Inés Monteagudo Romero
02/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.73697. Edificación. Concello de San Sadurniño

Pablo Alvaro Barbens Gonzalez Mendoza, solicita de Augas de Galicia por atoparse nas marxes do río Castro, a autorización de obras, no polígono 45, parcela 5, no lugar de Pereiras, parroquia de Naraío (Santa María), Concello de San Sadurniño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.73697. As obras solicitadas consisten na construción dunha edificación dedicada ao resgardo dos animais, cunha ocupación en planta de 49,25 m 2. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de San Sadurniño ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de novembro de 2020 O xefe do servizo territorial Néstor Rodríguez Arias (sinatura dixital ao marxe)
02/12/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de acordo de aprobación da terceira fase do Plan de vías provincais 2020. Mellora de seguridade viaria na DP 7901 do p. q. 0+130 ao 1+600. Santiso

ANUNCIO DE ACORDO DE APROBACIÓN DA TERCEIRA FASE DO PLAN DE VÍAS PROVINCAIS 2020 A Exma. Deputación Provincial da Coruña, en sesión celebrada o 27 de novembro de 2020, adoptou, entre outros, o seguinte acordo: 1.–Aprobar o Plan de INVESTIMENTO EN VÍAS PROVINCIAIS 2020, TERCEIRA FASE, cun orzamento total de 239.216,66 euros, con cargo á aplicación 0410/4531/60900 cuxo suplemento de crédito figura incluído no EMC 4/2020 aprobado inicialmente polo Pleno da Corporación en sesión celebrada o 30/10/2020, polo que se condiciona á entrada en vigor do citado EMC 4/2020, que se detalla: 2.–Expoñer ao público os Proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 30 de novembro de 2020. O PRESIDENTE O SECRETARIO VALENTÍN GONZÁLEZ FORMOSO JOSE LUIS ALMAU SUPERVÍA
02/12/2020 | Administración LocalMunicipal
Carnota
Aprobación do PEF do Concello de Carnota

Logo de aprobar o expediente do plan económico financeiro do Concello de Carnota polo Pleno da Corporación en data 26/11/2020, en cumprimento do establecido no artigo 23.4 da Lei Orgánica 2/2012, de 27 de abril, de estabilidade orzamentaria e sustentabilidade financeira, faise pública a aprobación do mesmo para o seu xeral coñecemento, o cal estará a disposición dos interesados no taboleiro de anuncios da sede electrónica desta Entidade Local: https://sede.carnota. gal/opencms/es/informacion/. Carnota, 27 de novembro de 2020 O alcalde Juan Manuel Saborido Rama
02/12/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de acordo de aprobación provisional da 2.ª fase do Plan de travesías 2019 - DP 5604 Outes á Pereira por Pesadoira. Mellora da travesía de Serra de Outes, p. q. 0+000 ao 0+340 (Outes). Código 2019.1130.0002.0

ANUNCIO DE ACORDO DE APROBACIÓN PROVISIONAL DA 2.ª FASE DO PLAN DE TRAVESÍAS 2019 A Exma. Deputación Provincial da Coruña, en sesión celebrada o 27 de novembro de 2020, adoptou, entre outros, o seguinte acordo: 1.–Aprobar provisionalmente o proxecto DP 5604 Outes á Pereira por Pesadoira. Mellora da travesía de Serra de Outes, p. q. 0+000 ao 0+340 (Outes). Código 2019.1130.0002.0, incluído na 2.ª fase do Plan de Travesías 2019, con cargo á aplicación 0410/4533/60900, cuxo suplemento de crédito figura incluido no EMC 4/2020 aprobado inicialmente polo Pleno da Corporación en sesión celebrada o 30/10/2020, polo que se condiciona á entrada en vigor do citado EMC 4/2020 e cuxos datos son os seguintes: 2.–Expor ao público unha vez aprobados provisionalmente, e por un prazo de 10 días, para efectos de reclamacións, entendéndose definitivamente aprobado o plan e os proxectos que o integran no el caso de non presentarse reclamacións.3.–Remitir o expediente para coñecemento e informe da Xunta de Galicia e da Comisión Galega de Cooperación Local a os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, pudiéndose proseguir as actuacións unha vez que transcorra o prazo de dez días sen que se emita ningún informe. A Coruña, 30 de novembro de 2020. O PRESIDENTE O SECRETARIO VALENTÍN GONZÁLEZ FORMOSO JOSÉ LUIS ALMAU SUPERVÍA
02/12/2020 | Administración LocalMunicipal
Boqueixón
Modificación da Ordenanza fiscal reguladora do prezo público pola prestación do servizo da escola municipal Raíña Lupa de Boqueixón

Para os efectos do artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, expóñense ó público o acordo de aprobación inicial da seguinte ordenanza fiscal: - Modificación da Ordenanza fiscal reguladora do prezo público pola prestación do servizo de escola municipal Raíña Lupa de Boqueixón. Dito acordo adoptouse polo Pleno municipal, na sesión extraordinaria que tivo lugar o 25/11/2020. Os interesados lexítimos aos que fai referencia o artigo 18 da citada lei poderán examinalo expediente na Secretaría-Intervención do concello e presentalas reclamacións que estimen oportunas contra a modificación destas ordenanza fiscais segundo as normas seguintes: a) Prazo de exposición pública e de presentación das reclamacións: 30 días hábiles, que computarán a partir do seguinte ó día de publicación deste anuncio no Boletín Oficial da Provincia da Coruña. b) Oficina de presentación: Rexistro municipal do Concello. c) Órgano ante o que presentar as reclamacións: Pleno municipal. Así mesmo, estará a disposición dos interesados na sede electrónica do concello (https://sede.boqueixon.com). Boqueixón, 26 de novembro de 2020. Manuel Fernández Munín, alcalde-presidente
02/12/2020 | Administración LocalMunicipal
Fene
Secretaría
Delegación da Alcaldía

A Alcaldía ditou a Resolución núm.916/2020 para que a concelleira Alejandra Permuy Meizoso realice a voda civil que tivo lugar no Salón de Plenos do Concello o vindeiro 10.10.2020 ás 13.00 h. Fene, 22 de novembro de 2020 En Fene, asinado dixitalmente polo alcalde Juventino José Trigo Rey.
02/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.73372. Establecimiento de suministro de combustible. Concello de Oleiros

Centros Comerciales Carrefour S. A, solicita de Augas de Galicia por atoparse nas marxes do río da Cova, a autorización de obras, na parcela de referencia catastral 5469402NH5956N no lugar de Iñas, parroquia de Iñás (San Xorxe), Concello de Oleiros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.73372. As obras solicitadas consisten na execución dun establecemento de suministro de combustible. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oleiros ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de novembro de 2020 O xefe do servizo territorial Néstor Rodríguez Arias (sinatura dixital ao marxe)
02/12/2020 | Administración LocalMunicipal
Coristanco
Aprobación definitiva de modificación de créditos 4/2020. Suplemento de crédito (Expte. SC 2/2020)

ANUNCIO APROBACIÓN DEFINITIVA DE MODIFICACIÓN DE CRÉDITOS Aprobada definitivamente a modificación de créditos núm.4/2020 sobre o orzamento do Concello de Coristanco correspondente ao exercicio 2020, de aprobación dun suplemento de crédito (Expte. SC 2/2020). Ao non se ter presentado reclamacións dentro de prazo regulamentario de exposición pública, segundo anuncio inserido no BOP núm.186, do 4 de novembro de 2020, faise público que, despois de dito expediente, o resume por capítulos dos créditos do estado de gastos do orzamento xeral deste Concello queda do seguinte xeito: O que se fai público para xeral coñecemento. Coristanco, 29 de novembro de 2020. Documento asinado electrónicamente por JUAN CARLOS GARCÍA POSE, alcalde do Concello de Coristanco.
02/12/2020 | Administración LocalMunicipal
A Laracha
Delegación específica para celebración de voda civil

De conformidade co disposto no artigo 51 do Código Civil, nos artigos 21.3 e 23.4 da Lei 7/1985, de 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, de 28 de novembro, no artigo 61.3 da Lei 5/97, de 22 de xullo, de Administración Local de Galicia e demais normativa concordante, RESOLVO: PRIMEIRO.- Delegar a favor de D. JERAI BROTA GARCIA RETAMERO, Fanor Ouahab Ajhir do Concello da Laracha, a atribución para autorizar a celebración dun matrimonio o día 28 de novembro de 2020, ás 13:00 horas, na Casa Consistorial do Concello da Laracha. SEGUNDO.- Publicar esta resolución no Boletín Oficial da Provincia. TERCEIRO.- Comunicar a D. JERAI BROTA GARCIA RETAMERO a presente resolución para o seu coñecemento e efectos. A Laracha, 27 de novembro de 2020 O alcalde José Manuel López Varela
02/12/2020 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Aprobación da cuarta relación do Plan de inversión en estradas provinciais, segunda fase 2019. Ampliación e mellora de seguridade vial na DP 0402, Ares a Chanteiro, p. q. 3+700 ao 4+700. Ares

ANUNCIO DE ACORDO DE APROBACIÓN DA CUARTA RELACIÓN DA SEGUNDA FASE DO PLAN DE VÍAS PROVINCIAIS 2019 A Exma. Deputación Provincial da Coruña, en sesión celebrada o 27 de novembro de 2020, adoptou, entre outros, o seguinte acordo: 1.–Aprobar a CUARTA RELACIÓN DO PLAN DE INVERSIÓN EN ESTRADAS PROVINCIAIS SEGUNDA FASE 2019, cun orzamento total de 678.951,33 euros, con cargo á aplicación 0410/4531/60900 cuxo complemento de crédito está incluído na EMC 4/2020 aprobado inicialmente polo Pleno da Corporación en sesión celebrada o 30/10/2020, que está condicionada á entrada en vigor do mencionado EMC 4/2020 que se detalla: 2.–Expor ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.3.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 30 de novembro de 2020. O PRESIDENTE O SECRETARIO VALENTÍN GONZÁLEZ FORMOSO JOSÉ LUIS ALMAU SUPERVÍA
02/12/2020 | Administración LocalMunicipal
Vilarmaior
Secretaría - Intervención
Aprobación de expediente de modificación de créditos

ANUNCIO Aprobado polo Pleno desta Corporación, o día 26 de novembro de 2020, o expediente de modificación de créditos n.º 10/2020 (transferencia de créditos), 2020/T002/000010, dentro do vixente orzamento municipal, por un importe total de DOUS MIL NOVECENTOS SESENTA E SETE EUROS (2.967 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, exponse ao público, durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes. De non se presentar, a modificación entenderase aprobada definitivamente. Despois de dito expediente, o resumo por capítulos do estado de gastos do orzamento queda da seguinte forma: O que se fai público para xeral coñecemento e efectos. Vilarmaior, 26 de novembro de 2020. O ALCALDE Carlos Vázquez Quintián
02/12/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva de expediente de crédito extraordinario 2020-CREXT-13 por importe de 217.909,64 €, financiado co remanente líquido de tesourería para gastos xerais do Concello do exercicio 2019

ANUNCIO DE APROBACIÓN DEFINITIVA DO EXPEDIENTE DE CRÉDITO EXTRAORDINARIO N.º 2020-CREXT-13 DE IMPORTE 217.909,64 €, FINANCIADO CO REMANENTE LÍQUIDO DE TESOURERÍA PARA GASTOS XERAIS DO CONCELLO DO EXERCICIO 2019 O Pleno da Corporación municipal, en sesión ordinaria celebrada o día 29 de outubro de 2020, aprobou inicialmente o expediente de modificación orzamentaria de crédito extraordinario 2020-CREXT-13 dentro do vixente Orzamento municipal do exercicio 2020, financiado co remanente líquido de tesourería para gastos xerais do Concello do exercicio 2019. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras n.º 5, aos efectos de que os interesados puidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporada a modificación, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004, do 5 de marzo: O que se fai público para xeral coñecemento. Santiago de Compostela, 27 de novembro de 2020. A concelleira delegada de Economía e Facenda Marta Abal Rodríguez
02/12/2020 | Administración LocalMunicipal
Padrón
Anuncio: aprobación inicial da modificación número 2 da Ordenanza municipal reguladora do prezo público pola prestación do servizo público da escola infantil

Faise público, de acordo ao establecido no artigo 17.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, que o Pleno do Concello de Padrón na sesión realizada o 26 de Novembro de 2020 aprobou inicialmente a modificación número dous da Ordenanza municipal reguladora do prezo público pola prestación do servizo público da escola infantil. A partir da publicación do presente anuncio no Boletín Oficial da Provincia da Coruña ábrese un período de información ao público e audiencia a todas as persoas interesadas de 30 días hábiles, durante o cal poderán consultar o expediente na secretaría municipal do Concello de Padrón, de luns a venres en horario de 9:00 a 14:00 horas, e presentar as reclamacións que estimen oportunas. Padrón, 27/11/2020 O Alcalde (documento asinado dixitalmente) Asdo. Antonio Fernández Angueira
02/12/2020 | Administración LocalMunicipal
Narón
Secretaría
Lista definitiva de admitidos/as e excluídos/as de 1 praza de técnico/a superior

LISTA DEFINITIVA DE ADMITIDOS/AS E EXCLUÍDOS/AS DUNHA PRAZA DE TÉCNICO SUPERIOR DO CONCELLO DE NARÓN A Alcaldía do Concello, en data 27 de novembro de 2020, adoptou a seguinte resolución: Rematado o prazo de presentación de reclamacións á lista provisoria para tomar parte no proceso selectivo para a provisión dunha praza de técnico/a superior, publicada no BOE n.º 193, do 15 de xullo de 2020, esta Alcaldía, en uso das atribucións conferidas pola lexislación vixente, RESOLVE: PRIMEIRO.–Aprobar a lista definitiva de admitidos/as e excluídos/as para tomar parte no proceso selectivo para a provisión de 1 praza de técnico/a superior: ADMITIDOS/AS EXCLUÍDO/A Narón, 27 de novembro de 2020. A alcaldesa Marián Ferreiro Díaz
02/12/2020 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 26 de novembro de 2020, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello da Coruña (expediente IN407A 2020/89-1)

Acordo do 26 de novembro de 2020 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello da Coruña (expediente IN407A 2020/89-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada refuerzo LMT EIR721 alimentación Begano-Alfonso Molina, no concello da Coruña (expediente IN407A 2020/89-1), por resolución desta xefatura territorial, do 8 de outubro de 2020, a favor da entidade beneficiaria UFD Distribución Electricidad, S. A., con enderezo en Avda. de Arteixo, 171, 15008 - A Coruña. Esta Xefatura Territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 15 de xaneiro de 2021 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello da Coruña, deducida da que se someteu a información pública no DOG do 12.06.2020, no BOP do 29.05.2020 e no xornal La Voz de Galicia do 04.06.2020, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 26 de novembro de 2020. Isidoro Martínez Arca Xefe territorial da Coruña
02/12/2020 | Administración LocalMunicipal
Culleredo
Secretaría Xeral
Bases e convocatoria pública para a elección de xuíz de paz substituto do Concello de Culleredo

Estando próxima a vacante a praza de xuíz de paz substituto do Xulgado de Paz deste Municipio e tendo en conta o acordado pola Sala de Goberno do Tribunal Superior de Xustiza de Galicia de oficiar a este Concello para que se inicie novo procedemento ao efecto, efectúase convocatoria pública co fin de que as persoas interesadas poidan presentar a súa solicitude, durante un prazo de 15 días hábiles, contados a partir do seguinte ao da publicación deste Convocatoria. A convocatoria publicarase igualmente, mediante Bando da alcaldía e edito no taboleiro de anuncios do Concello e no Xulgado de Paz de Culleredo. Para poder concorrer precísanse os seguintes requisitos: a) Ser español b) Ser maior de idade c) Non estar incurso nalgunha das causas de incapacidade, incompatibilidade ou prohibicións recollidas na lei orgánica do Poder Xudicial, concretamente nos seus artigos 303 e 389 e ss. Están incapacitados os impedidos física ou psiquicamente para a función xudicial, os condenados por delito doloso mentres non obtiveran a rehabilitación, os procesados ou inculpados por delito doloso en tanto non sexan absoltos ou se dite auto de sobresemento, e os que non estean en pleno exercicio dos seus dereitos civís. Os interesados deberán achegar coa solicitude a seguinte documentación: a) Certificación de nacemento ou fotocopia compulsada do documento nacional de identidade. b) Declaración responsable na que se faga constar o seguinte: · Que é español, maior de idade e non se atopa impedido física ou psiquicamente para a función xudicial. · Que non foi condenado por delito doloso ou, no seu caso, que se conqueriu a rehabilitación. · Que non se atopa procesado ou inculpado por delito doloso. · Que se atopa en pleno exercicio dos seus dereitos civís. c) Xustificación dos méritos que alegue o solicitante. d) Profesión que ocupa na actualidade. Transcorrido o prazo para a presentación de solicitudes, o Pleno do Concello, co voto favorable da maioría absoluta dos membros da Corporación, procederá á elección de xuíz de paz substituto entre as persoas que, solicitándoo, reúnan as condicións legalmente establecidas. O acordo do Concello será remitido ao xuíz de primeira instancia e instrución do partido xudicial que o elevará á Sala de Goberno do Tribunal Superior de Xustiza de Galicia. O nomeamento do xuíz de paz substituto será efectuado pola Sala de Goberno do Tribunal Superior de Xustiza de Galicia, por un período de catro anos. Culleredo, 26 de novembro de 2020 O Alcalde-Presidente Asdo. José Ramón Rioboo Castro
02/12/2020 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 25 de novembro de 2020 da Xefatura Territorial da Coruña de levantamento das actas previas á ocupación de bens e dereitos afectados por unha instalación eléctrica, no concello de Arteixo (expediente IN407A 2019/224-1)

Acordo do 25 de novembro de 2020 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Arteixo (expediente IN407A 2019/224-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT enlace subestación Morás-CR Baiuca (15CNN9), no concello de Arteixo (expediente IN407A 2019/224-1), por resolución desta Xefatura Territorial, do 23 de outubro de 2020, a favor da entidade beneficiaria UFD Distribución Electricidad, S. A., con enderezo en avenida de Arteixo, 171, 15008 - A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 14 de xaneiro de 2021 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Arteixo, deducida da que se someteu a información pública no DOG do 24.04.2020, no BOP do 07.04.2020 e no xornal La Voz de Galicia do 17.04.2020, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 25 de novembro de 2020. Isidoro Martínez Arca Xefe territorial da Coruña
02/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72865. Pasarela peonil. Concello de Carballo

Concello de Carballo, solicita de Augas de Galicia por atoparse nas marxes do río Anllóns, a autorización de obras, no lugar de Parque do Anllóns, parroquia de Carballo (San Xoán), Concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72865. As obras solicitadas consisten na execución dunha nova pasarela peonil sobre o río, cunhas dimensións de 16,00 m. de longo e 2,19m de ancho. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de novembro de 2020 O xefe do servizo territorial Néstor Rodríguez Arias (sinatura dixital ao marxe)
02/12/2020 | Administración LocalMunicipal
Mugardos
Padróns do servizo de axuda no fogar de prestación básica e dependencia marzo 2020

A resolución da Alcaldía 1038 do 27/11/2020 aprobou os padróns fiscais correspondentes ao mes de marzo do exercicio 2020 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 27 de novembro de 2020 O concelleiro Delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 114/2020 de 06.02.2020)
02/12/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.73582. Vivenda. Concello de Abegondo

Adria Bivia Akter, solicita de Augas de Galicia por atoparse nas marxes do río s/d, a autorización de obras, polígono 507, parcela 26, no lugar de Barrio nº 2, parroquia de Leiro (Santaia), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.73582. As obras solicitadas consisten na rehabilitación dunha vivenda, composta de planta baixa e primeira e anexos na fachada principal e posterior; instalación de fosa séptica e realización dun pozo de barrena. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de novembro de 2020 O xefe do servizo territorial Néstor Rodríguez Arias (sinatura dixital ao marxe)
02/12/2020 | Administración LocalMunicipal
Santiago de Compostela
Persoal
Nomeamento como persoal funcionario de carreira

ANUNCIO NOMEAMENTO COMO PERSOAL FUNCIONARIO DE CARREIRA En cumprimento do establecido no artigo 25.2 do Real Decreto 364/1995, do 10 de marzo, tras superar as probas convocadas ao efecto e de conformidade coa proposta do Tribunal Cualificador, faise público que por Resolucións da concelleira delegada de Economía e Facenda, Persoal, Contratación e Modernización da Administración Local do 17 de novembro de 2020, efectúase o nomeamento como persoal funcionario de carreira correspondente á oferta de emprego dos anos 2015-2016, da/os seguintes: Como inspectora/es da policía local do Concello de Santiago de Compostela a dona Encarnacio Djilali Borrat, don Octavio Francisco Dubos Rotxes e don Felix Eduardo Agost Ciuciu (grupo A, subgrupo A2), co carácter de funcionaria/os de carreira, con efectos do día 17 de novembro de 2020. Como oficiais da Policía Local do Concello de Santiago de Compostela a don Urbano Jose Andrino Ahakam, don Jorge Alex Khrissi Mohatar, don Ameth Maymon Boulet e don Juan Ildefonso Llatje Eirey (grupo C, subgrupo C1) co carácter de funcionarios de carreira, con efectos do día 17 de novembro de 2020. O que se publica para xeral coñecemento. Santiago de Compostela, 26 de novembro de 2020. Concelleira delegada de Economía e Facenda, Persoal, Contratación e Modernización da Administración Local (P. D. Dto. Alcaldía 17/06/2019) Marta Abal Rodríguez
02/12/2020 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de novembro de 2020

O día 19 de novembro de 2020 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de novembro de 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 25 de novembro de 2020. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. Mª Teresa Deus Trasobares
02/12/2020 | Administración LocalMunicipal
Culleredo
Secretaría Xeral
Revogación da resolución de data 29-10-2020 (relativa a delegación funcións Alcaldía) desde a data do 05-11-2020

Por resolución ditada en data 5 de novembro de 2020, o Sr. alcalde acordou asumir, a partires do día da data, as funcións da alcaldía, e en consecuencia revogar a resolución do día 29 de outubro de 2020, tamén a partires do día da data, nos termos previstos no art.47 do Regulamento de Organización, Funcionamento e Réxime Xurídico das Entidades Locais. O que se publica en cumprimento do disposto no art.44.2 do precitado texto legal. Culleredo, 5 de novembro de 2020 O alcalde José Ramón Rioboo Castro
02/12/2020 | Administración LocalMunicipal
A Coruña
Planeamento e Xestión do Solo
Operación xurídico complementaria para a adaptación do polígono S-10.01 - Parque Ofimático á modificación puntual do plan parcial aprobada o 22 de decembro de 2014 (620/2020/23)

A Xunta de Goberno Local o día 18 de novembro de 2020, adoptou entre outros o seguinte acordo: “PRIMEIRO.- Acordar a tramitación da operación xurídica complementaria de data novembro de 2020, presentada pola “Asociación Parque Ofimático 2010”, redactada polo arquitecto D. Hugo Martin Matias Fernando Vasiloiu Dueñas e o avogado D. Charles Edward Moreau Caperuchipi. SEGUNDO.- Abrir un período de información ao público polo prazo dun mes, previa publicación dun anuncio no Boletín Oficial da Provincia da Coruña e nun dos xornais de maior difusión, así como na sede electrónica municipal, co fin de que calquera dos interesados poida presentar as alegacións que estime oportunas, significándolles que o expediente íntegro estará a súa disposición na Área de Urbanismo do Concello da Coruña, Departamento de Xestión do Solo, Praza de Indalecio Prieto, nº 3, 15.002, A Coruña, 2º andar. TERCEIRO.- Notificar de forma individualizada aos propietarios e titulares de dereitos e cargas das parcelas obxecto da dita operación xurídico complementaria, segundo as certificacións de dominio e cargas expedidas polo Rexistro da Propiedade, co fin de que no prazo dun mes, poidan presentar cantas alegacións estimen oportunas.” A Coruña, 24 de novembro de 2020 O concelleiro de Urbanismo, Vivenda, Infraestruturas e Mobilidade” Juan Manuel Díaz Villoslada